佢哋不停揮動法國國旗，出現一片藍白紅三色旗海，支持菲永繼續參選總統。亦有佢嘅支持者響街上派傳單，指菲永捲入涉嫌請老婆做掛名助理風波唔抵，認為外界應該停止攻擊。而菲永發言時話，呼籲支持者唔好放棄，又話一早唔應該要求老婆做自己助理，搞到今時今日嘅濫用公帑風波，之後再同國民解釋事件嗰時亦有猶疑，向支持者道歉，但係佢堅稱自己清白，針對佢嘅指控唔公平，又批評響事件曝光之後割席跳船嘅盟友，呼籲支持者不要放棄。